

**VIEŠOSIOS ĮSTAIGOS KAUNO RAJONO PRIEŠGAISRINĖS SAUGOS TARNYBA**

**DIREKTORIUS**

**ĮSAKYMAS**

**DĖL VIEŠŲJŲ PIRKIMŲ ORGANIZAVIMO IR VYKDYMO TVARKOS APRAŠO**

**PATVIRTINIMO**

2017 m. liepos 24 d. Nr. 26.1 VK

Garliava

Vadovaudamasis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“:

1. T v i r t i n u Viešosios įstaigos Kauno rajono priešgaisrinės saugos tarnybos (toliau Perkančioji organizacija) Viešųjų pirkimų organizavimo ir vykdymo tvarkos aprašą (pridedama);
2. Skiriu Vyr. specialistę Perkančiosios organizacijos pirkimų organizatoriumi;
3. Skiriu Viešųjų pirkimų specialistę Astą Tamonienę Perkančiosios organizacijos pirkimų organizatoriumi projekto „Lietuvos ir Lenkijos bendradarbiavimas, plėtojant savanorystę priešgaisrinės saugos srityje“ Nr. LT-PL-1R-017 vykdymo laikotarpiui, su projektu susijusiems viešiesiems pirkimams vykdyti;
4. Pavedu, atsižvelgiant į Perkančiosios organizacijos vykdomų viešųjų pirkimų kiekį ir pobūdį, pirkimų iniciatoriaus funkcijas vykdyti Pirkimų organizatoriui;
5. Skiriu Vyr. buhalterę atsakinga už Perkančiosios organizacijos viešųjų pirkimų organizavimo ir planavimo priežiūrą;
6. Nurodau Perkančioje organizacijoje naudoti oficialiais teisės aktais patvirtintas nešališkumo deklaracijų ir konfidencialumo pasižadėjimų formas;
7. Tvirtinu Viešosios įstaigos Kauno rajono priešgaisrinės saugos tarnybos viešųjų pirkimų plano forma (pridedama, 1 priedas);
8. Tvirtinu Pirkimo užduoties formą (pridedama, 2 priedas);
9. Tvirtinu Tiekėjo (-ų) apklausos pažymos formą (pridedama, 3 priedas);
10. Tvirtinu Viešųjų pirkimų registracijos žurnalo formą (pridedama, 4 priedas);
11. Laikau 2015 m. kovo 26 d. Perkančiosios organizacijos direktoriaus įsakymą Nr. 22 VK „Dėl Viešosios įstaigos Kauno rajono priešgaisrinės saugos tarnybos viešųjų supaprastintų pirkimų taisyklių patvirtinimo“ negaliojančiu;
12. Laikau 2016 m. rugsėjo 3 d. Perkančiosios organizacijos direktoriaus įsakymą Nr. 44 VK „Dėl viešųjų pirkimų organizatorių (iniciatorių) patvirtinimo“ negaliojančiu;
13. Nurodau su įsakymu supažindinti atsakingus darbuotojus.

Direktorius Rytis Velžys

Parengė

Vyr. specialistė

Kristina Žižienė

(data)

Susipažinau:

Kristina Žižienė

(data)

Asta Tamonienė

(data)

Algirdas Žandaras

(data)

Bronė Puidienė

(data)